સામગ્રી: નરેન્દ્ર મોદી

એક દિવસ પછી વડા પ્રધાન નરેન્દ્ર મોદીએ બધા ભારતીયોને એ ફંડના બૅન્કખાતાની વિગતો સાથે એમાં દાન આપવાની વિનંતી કરી હતી. 

મોદીએ ટ્વીટ કરીને કહ્યું હતું, “મારી બધા ભારતીયોને વિનંતી છે કે તેઓ પીએમ કેયર્સ ફંડમાં યોગદાન આપે.” 

તેમણે કહ્યું હતું કે તેમના ડૉનેશનથી કોરોના વાઇરસ સામે ભારતનો જંગ મજબૂત થશે અને સ્વસ્થ ભારત બનાવવાની દિશામાં આ લાંબે રસ્તે કામ લાગશે. 

પીએમ મોદીની વિનંતી પછી કેટલા ક્ષેત્રોથી ડોનેશન આવવાનું શરુ થઈ ગયું.

ઉદ્યોગપપતિઓ, સેલેબ્રિટીઝ, કંપનીઓ અને સામાન્ય લોકોએ આમાં યોગદાન આપ્યું હતું. મીડિયા અહેવાલ પ્રમાણે એ અઠવાડિયાની અંદર આ ફંડમાં 65 અબજ રૂપિયા ભેગા થઈ ગયા હતા. હવે માનવામાં આવે છે કે આ રકમ વધીને 100 અબજ રૂપિયા થઈ ગઈ છે. 

પરંતુ પીએમ કેયર્સ ફંડ શરૂઆતથી જ વિવાદમાં રહ્યું છે. 

કેટલાક લોકોએ તેના પર પ્રશ્ન ઊભા કર્યા કે જ્યારે 1948થી જ પીએમ નેશનલ રિલીફ ફંડ (પીએમએનઆરએફ) છે તો નવા ફંડની જરૂર શું છે.

વિપક્ષી કૉંગ્રેસ પાર્ટીનાં પ્રમુખ સોનિયા ગાંધીની સલાહ હતી કે પીએમ કેયર્સ ફંડમાં જે રકમ ભેગી થઈ છે તેને પીએમએનઆરએફમાં ટ્રાન્સફર કરી દેવી જોઈએ. કૉંગ્રેસે પણ કહ્યું કે આ ફંડનો ઉપયોગ પ્રવાસી મજૂરોના કલ્યાણ માટે કરવો જોઈએ. 

જે દિવસે પીએમ કેયર્સ ફંડનું ગઠન થયું હતું તે દિવસે ભારતમાં એક મોટું માનવીય સંકટ પેદા થઈ ગયું હતું. એકાએક થયેલા લૉકડાઉનની જાહેરાતથી  શહેરોમાંથી લાખો મજૂરોએ પોતાના ગામ માટે પલાયન શરૂ કર્યું હતું. આ મજૂરોમાંથી ઘણા બહુ ગરીબ હતા. કેટલાક દિવસો સુધી આ મજૂરોએ સૈંકડો કિલોમિટરનું અંતર કાપ્યું અને કેટલાક પગપાળા ઘરે ગયા.  

ભૂખ્યા તરસ્યા આ મજૂરોની તસવીરો લાંબાગાળા સુધી સમાચારોમાં છવાયેલી રહી. આ દરમિયાન 100થી વધારે મજૂરોના જીવ પણ ગયા. 

માનવામાં આવ્યું કે સરકારે આ ફંડમાંથી થોડા નાણા એ લોકો પર ખર્ચ કરશે જે શહેરથી ગામ પલાયન કરવા માટે મજબૂર થયા હતા પરંતુ એવું ન થયું. જેને કારણે પીએમ કેયર્સ ફંડ વિશે વિપક્ષે એમ પણ કહ્યું કે પીએમ ખરેખર કેયર કરતાં જ નથી. 

પીએમ કેયર્સ ફંડના ગઠનના થોડા દિવસની અંદર એ પ્રશ્નો પણ ઉઠવા લાગ્યા કે કેવી રીતે આ ફંડ સ્થાપિત કરવામાં આવ્યું અને આને કેવી રીતે મૅનેજ કરવામાં આવી રહ્યું છે, કેટલા રૂપિયા અત્યાર સુધી ભેગા થયા અને કોના માટે અને કેવી રીતે વપરાયા?

પરંતુ પીએમ કેયર્સ ફંડની વેબસાઇટ આ પ્રશ્નોના જવાબ નથી આપતી. આ ફંડને મૅનેજ કરતા વડા પ્રધાન કાર્યાલયે કોઈ પણ માહિતી આપવાનો...\nઅગાઉની સામગ્રીનો સારાંશ નીચે મુજબ કરી શકાય છે:
ભારતમાં કોરોના વાઇરસના સંક્રમણને રોકવા માટે પ્રથમ વખત લૉકડાઉન શરૂ થયા પછી 27 માર્ચે વડા પ્રધાન નરેન્દ્ર મોદી દ્વારા પીએમ કેયર્સ ફંડ સ્થાપિત કરવામાં આવ્યું હતું.